Acer lobelii

Acer lobelii er en lønneart.

Den er et løvfellende tre som blir 20–25 m høyt med en smal, søyleformet krone. Barken er grågrønn og glatt på unge trær, men blir brunere og grunt furet på eldre trær. Bladene har 5 spisse, trekantede lapper. Blomstene er 5 mm store, lysegrønne og sitter i opprette, åpne og endestilte blomsterstander. Fruktene er 4 cm lange og 1,2 cm brede samaraer som sitter parvis i 180° vinkel.

Acer lobelii er utbredt i Sør-Italia fra Abruzzo sørover til Calabria. Treslaget vokser i skog 750–1700 moh. Enkelte kilder oppgir at den også finnes på Vest-Balkan.

Den er nært beslektet med spisslønn (Acer platanoides) og tyrkerlønn (Acer cappadocicum), og noen botanikere regner den som en underart av en av disse artene. En fylogenetisk studie fra 2014 basert på genetiske data viser at Acer lobelii er en klart avgrenset art.

Referanser

Eksterne lenker 
 

Lønneslekten
Europas trær
Europas hageplanter
Prydtrær